**11-nji maksat. Şäherleriň we ilatly nokatlaryň açyklygyny, howpsuzlygyny, durmuşa ukyplylygyny we ekologiki durnuklylygyny üpjün etmek**

**11.5 wezipe. 2030-njy ýyla çenli ilatyň üpjünçiligni pes we ynjyk toparlaryny goramaga aýratyn üns bermek bilen, betbagtçylyklaryň, aýratyn hem suw bilen baglanyşykly heläkçilikleriň netijesinde aradan çykýanlaryň we zyýan çekýänleriň sanyny düýpli azaltmak we jemi içerki önümiň ýitgileri görnüşinde göni ykdysady zyýany ep-esli peseltmek**

**11.5.2 görkeziji. Betbagtçylyklardan göni ykdysady ýitgiler, dünýäniñ jemi içerki önümine (JIÖ) göterim gatnaşygynda we esasy gulluklaryň işinde betbagtçylyklar bilen şertlendirilen näsazlyklaryň sany**

**Institusional maglumatlar**

Gurama (guramalar):

Birleşen Milletler Guramasynyň Betbagtçylyklaryň howpuny peseltmek boýunça müdirligi (BMG BHM)

**Konsepsiýalar we kesgitlemeler**

Kesgitleme:

Göni ykdysady ýitgiler: zyýan çeken etraplarda bar bolan, doly ýa-da bölekleýin ýok edilen fiziki aktiwleriñ pul gymmaty. Göni ykdysady ýitgiler fiziki zyýana deñeçer bolýar.

[A] Baş Assambleýa tarapyndan döredilen (kararnama 69/284), betbagtçylyklaryñ howpuny azaltmaga degişli görkezijiler we adalgalar boýunça Hökümetara açyk düzümdäki bilermenleriñ iş topary Sendaý çarçuwaly maksatnamany durmuşa geçirmekde global öñegidişlige baha bermek üçin görkezijiler toplumyny işläp taýýarlaýar. Bu görkezijiler ahyr netijede Sendaý çarçuwaly maksatnamasynyñ görkezijileri boýunça ylalaşyklary görkezer.

Esaslandyrmalar:

Tebigy betbagtçylyklaryñ netijesinde ýitgiler baradaky maglumatlara düýpli netijelere getirýän uly möçberdäki betbagtçylykly wakalar degerli täsir edýär. BMG BHM düýpli netijelere getirip biljek şeýle betbagtçylykly wakalary goşmak bilen hem, goşman hem goşmaça seljerme geçirip bolar ýaly, ýurtlara wakalar barada habar bermegi maslahat berýär.

**Teswirler we çäklendirmeler:**

Tebigy betgatçylyklaryñ netijesinde ýitgiler boýunça şu maslahatlara laýyk gelýän, deñeşdirip bolýan milli maglumatlar binýady hemme ýurtlarda ýokdur (häzirki gurşap alma 89 ýurdy içine alýar). Şonuñ üçin 2020-nji ýyla çenli ähli ýurtlar OEIWG (Betbagtçylyklaryñ howpuny azaltmaga degişli görkezijiler we adalgalar boýunça Hökümetara açyk düzümdäki bilermenler iş topary) tarapyndan işlenip taýýarlanan maslahatlara we gollanma ýörelgelere laýyklykda, tebigy betgatçylyklaryñ netijesinde ýitgiler boýunça milli maglumatlar binýadyny dörederler/düzediş girizerler diýlip garaşylýar.

**Usulyýet**

Hasaplama usuly:

Bellik: birnäçe görkezijileri hasaplamagyñ usulyýeti örän giñ, örän uzyn (180 sahypa golaý) bolup durýar we onuñ şu metamaglumatlaryñ çäklerinden çykýan bolmagy ähtimal. Birleşen Milletler Guramasynyň Betbagtçylyklaryň howpuny peseltmek boýunça müdirligi (BMG BHM) açyk düzümdäki Halkara iş toparynyñ netijelerine salgylanmagy ileri tutýar, ol her bir görkeziji we kiçi görkeziji üçin has giñişleýin usulyýet bolup durýar.

Bu usulyýetleriñ soñky wersiýasy şu salgydan alnyp bilner: http://www.preventionweb.net/documents/oiewg/Technical%20Collection%20of%20Concept%20Notes%20on%20Indicators.pdf

**Gysgaça maglumat (rezýume)**

Tebigy betbagtçylyklar ýitgiler boýunça asyl nusgadaky milli maglumatlar binýadynda fiziki ýitginiñ gymmaty bellige alynýar (näçe ýaşaýyş jaýynyñ ýitirilendigi. ýitirilen infrastruktura we ş.m.), ony BMG BHM tarapyndan işlenip taýýarlanan usulyýete laýyklykda pul bahasyna öwürmek gerek bolýar\*. Pula öwrülen görkeziji global derejede Bütindünýä bankynyñ Ösüş görkezijileriniñ esasynda hasaplanyp çykarylan dünýäniñ JIÖ-ne bölünýär (hümmetsizlenmegi hasaba almak bilen, ABŞ dollarynda hemişelik bahalarda).

**Bölme:**

Ýagdaýa baglylykda ýurtlar boýunça, howpuñ tipi boýunça (mysal üçin, IRDR klassifikasiýasyna laýyklykda. tebigy howplar klimatologik, gidrologik, meteorologik, geofiziki, biologik we ýeriñ daşynda bolup geçýän howplar görnüşde bölünip bilner

Aktiwleriñ ýitirilmegi kategoriýasy boýunça (saglygy goraýyş / bilim / ýol infratrukturasy we ş.m.)

Daşamak düzgüni boýunça (11.5.2 üçin)

Hyzmatlar sektorlary boýunça (11.5.2 üçin)

**Ýok bolan görkezijileri işlemek:**

*Ýurduñ derejesinde:*

Tebigy betbagtçylyklardan çekilen zyýan boýunça milli maglumatlar binýadynda ýetmeýän görkezijiler bilen nol görkezijiler biri-birine ekwiwalent hasap edilýär. Bu olarda diñe bolup geçen netijeler hasaba alynýan adatdan daşary ýagdaýlar baradaky hasabatlaryñ tipiki görnüşiniñ netijesi bolup durýar. Adatça, täsirsiz bolup geçen betbagtçylykly ýagdaýlar barada habar berilmeýär (ýagny hasabatlarda bolup geçmedik netijeler ýazylmaýar, mysal üçin, eger tebigy betbagtçylygyñ netijesinde oba hojalygyna zyýan ýetirilmedik bolsa, onda baglanyşykly hasabatda oba hojalygyna zyýan ýetirilmändigi barada habar bermegiñ ýerine oba hojalygy boýunça bölüm goşulmaýar).

*Sebit we global derejelerde:* maglumatlar ýok.

**Sebitleýin birleşdirmek:**

«Hasaplama usuly» bölümine seret.

Ol ýurduñ göni ykdysady ýitgileriniñ global JIÖ-e bölünen jemi hökmünde hasaplanyp çykarylar.

**Deñ gelmezlikleriñ çeşmeleri:**

Çäk (mysal üçin, kiçi/uly möçberli betbagtçylyklary goşmak/aýyrmak bilen): Halkara maglumat çeşmeleri diñe täsir etmegiñ belli bir çäginden ýokary bolan wakalary ýazyp alýar. Mysal üçin, EMDAT (adatdan daşary betbagtçylyklar boýunça halkara maglumatlar binýady) diñe ölen adamlaryñ sany 10-dan köp bolan, zyýan çekenleriñ sany 100-den ýokary bolan wakalary ýa-da onuñ halkara deklarasiýasynda gozgalýan meseleleri bellige alýar. Tebigy betbagtçylyklar barada ätiýaçlandyryş ýa-da gaýtadan ätiýaçlandyryş global maglumatlar binýady diñe ätiýaçlandyrylan ýitgileri bolan wakalary bellige alýar, bu bolsa ätiýaçlandyryş bazarynyñ ornaşmasy pes bolan ýurtlara ýaramaz täsir edýär.

Usulyýet/kesgitleme: halkara maglumat çeşmeleri öz maglumat toplumlaryny ýygnamak üçin ikinji maglumat çeşmelerinden peýdalanýarlar. Bu maglumat çeşmeleriniñ, adatça, birmeñzeş bolmadyk ýa-da hatda ylalaşylmadyk düzgünleri bolup, olar dürli hili maglumat toplumlaryny emele getirýärler.

Synlama (milli derejedäki maglumatlar has doly bolup durýar): halkara maglumat ýygnaýjylar maglumatlaryñ elýeterligindäki çäklendirmeler sebäpli halkara derejesinde çap edilmeýän ýa-da peýdalanylýan ikinji maglumat çeşmelerinde hiç wagt «görünmeýän» wakalaryñ köpüsini bellige almaýarlar.

**Maglumat çeşmeleri**

Beýan etme:

Tebigy betbagtçylyklar barada milli maglumatlar binýady, ol BMG BHM habar berilýär.

Ýygnamak işi:

Ýurtlaryñ derejesindäki resmi hyzmatdaşlar OEIWG (Betbagtçylyklaryñ howpuny azaltmaga degişli görkezijiler we adalgalar boýunça Hökümetara açyk düzümdäki bilermenleriñ iş topary) tarapyndan işlenip taýýarlanan maslahatlara we gollanma ýörelgelere laýyklykda, tebigy betgatçylyklaryñ netijesinde ýitgiler boýunça milli maglumatlar binýadyny dörederler/düzediş girizerler.

**Maglumatlaryñ elýeterliligi**

Beýan etme:

100 töweregi ýurt

Tebigy betbagtçylyklaryñ netijesinde ýitgiler boýunça maglumatlar binýady bolan, DesInventar gurallaryny we usulyýetini peýdalanýan ýurtlaryñ sany häzirki wagtda 89-a deñdir. SGD we Sendaý çarçuwaly maksatnamasyny durmuşa geçirmek maksatlary boýunça hasabatlylykda bellige alnan betbagtçylyklar baradaky maglumatlara bildirilýän talaplary nazara alyp, agza döwletler 2020-nji ýyla çenli OEIWG (Betbagtçylyklaryñ howpuny azaltmaga degişli görkezijiler we adalgalar boýunça Hökümetara açyk düzümdäki bilermenleriñ iş topary) tarapyndan işlenip taýýarlanan maslahatlara we gollanma ýörelgelere laýyklykda, betgatçylyklar barada milli maglumatlar binýadyny dörederler/düzediş girizerler diýlip garaşylýar.

Wagt hatarlary: 1990-njy ýyldan 2013-nji ýyl aralygy: Heläkçilikler barada milli maglumatlar binýady

**Senenama**

Maglumatlary ýygnamak: 2017-2018

Maglumatlary çap etmek: Ilkibaşky maglumatlar 2017-nji ýylda, birinji doly maglumatlar toplumy 2019-njy ýyla çenli ýygnalar

**Maglumatlar bilen üpjün edijiler**

Ady:

Ýurtlaryñ köpüsinde tebigy betbagtçylyklardan ýitgiler boýunça milli maglumatlar binýady ýörite maksatly agentlikler, şol sanda tebigy betbagtçylyklara garşy göreşmek boýunça milli gulluklar, raýat goranyşy gulluklary we meteorologik gulluklar tarapyndan döredilýär we dolandyrylýar, şeýle hem tebigy betbagtçylyklar barada maglumat pudaklaýyn ministrlikler tarapyndan ýygnalýar. Uzak möhletli ylmy-barlag maksatnamalaryny amala aşyrýan akademiki edaralar, betbagtçylyklar töwekgelçiligini peseltmek we tebigy betbagtçylyklar töwekgelçiliklerini dolandyrmak meseleleri bilen meşgullanýan YÖB (ylmy-önümçilik birleşikleri), olaryñ bazara ornaşma derejesi ýokary bolanda ätiýaçlandyryş maglumatlar binýady ýa-da maglumat çeşmeleri belli bir derejede kadadan çykma bolup durýar.

Beýan etme:

Ýurtlaryñ köpüsinde tebigy betbagtçylyklardan ýitgiler boýunça milli maglumatlar binýady ýörite maksatly agentlikler, şol sanda tebigy betbagtçylyklara garşy göreşmek boýunça milli gulluklar, raýat goranyşy gulluklary we meteorologik gulluklar tarapyndan döredilýär we dolandyrylýar, şeýle hem tebigy betbagtçylyklar barada maglumat pudaklaýyn ministrlikler tarapyndan ýygnalýar. Uzak möhletli ylmy-barlag maksatnamalaryny amala aşyrýan akademiki edaralar, betbagtçylyklar töwekgelçiligini peseltmek we tebigy betbagtçylyklar töwekgelçiliklerini dolandyrmak meseleleri bilen megullanýan YÖB (ylmy-önümçilik birleşikleri), olaryñ bazara ornaşma derejesi ýokary bolanda ätiýaçlandyryş maglumatlar binýady ýa-da maglumat çeşmeleri belli bir derejede kadadan çykma bolup durýar.

**Maglumatlary düzüjiler**

Ady: UNISDR (Birleşen Milletler Guramasynyň Betbagtçylyklaryň howpuny peseltmek boýunça müdirligi)

**Maslahatlar**

Elektolg salgy:

http://www.preventionweb.net/documents/oiewg/Technical%20Collection%20of%20Concept%20Notes %20on%20Indicators.pdf

Çeşmeler:

Birleşen Milletler Guramasy Betbagtçylyklaryñ howpuny azaltmaga degişli görkezijiler we adalgalar boýunça Hökümetara açyk düzümdäki bilermenler iş toparyna (OEIWG) Sendaý mehanizmini amala aşyrmakda global öñegidişlige baha bermek üçin görkezijiler toplumyny işläp taýýarlamagy tabşyrdy. OEIWG işi 2016-njy ýylyñ dekabryna çenli tamamlanmalydyr, onuñ nutugy bolsa Baş Assambleýa seretmek üçin berilmelidir. Durnukly ösüş maksatlary boýunça Hökümetara iş topary IAEG-SDG we BMG-nyñ Statistika komissiýasy bu işde OEIWG tutýan ornuny resmi taýdan ykrar edýärler we DÖM-nyñ görkezijileri üçin usulyýetiñ mundan beýläk hem takyklanmagy we işlenip taýýarlanmagy üçin jogapkärçiligi şol iş toparynyñ üstüne ýükleýärler.

<http://www.preventionweb.net/drr-framework/open-ended-working-group/>

Resminamalaryñ soñky wersiýasy şu salgylanmada bolýar:

<http://www.preventionweb.net/drr-framework/open-ended-working-group/sessional-intersessionaldocuments>

**Baglanyşykly görkezijiler**

1.5; 11.5; 11.b; 13.1; 2.4; 3.6; 3.9; 3.d; 4.a; 6.6; 9.1; 9.a; 11.1; 11.3; 11.c; 13.2; 13.3; 13.a; 13.b; 14.2; 15.1; 15.2; 15.3; 15.9.